ΓΡΑΠΤΗ ΕΡΩΤΗΣΗ E-2110/02

υποβολή: Ioannis Marnos (PPE-DE) προς την Επιτροπή

(17 Ιουλίου 2002)

Θέμα: Απουσία στατιστικών για την Ελλάδα

Στο Δελτίο Euro-Indicators Νο 48/2002 που δημοσίευσε το Eurostat,πάρχει αναφορά στο ενδοκοινοτικό εμπόριο καθώς και στις συνολικές εξαγωγές των χωρών της Ένωσης. Τα στοιχεία που παρουσιάζονται είναι πλήρη και πολύ κατατοπιστικά και αφορούν στην περίοδο μέχρι τον Ιανουάριο του 2002 ακόμη και για εκείνες τις χώρες που δεν ανήκουν στην Ένωση, όπως είναι η Ρωσία, η Πολωνία, η Τουρκία και άλλες. Εντύπωση προκαλεί, παρόλα αυτά, το γεγονός ότι μόνο για την Ελλάδα και το Λουξεμβούργο(χώρες της ΕΕ) απουσιάζουν στατιστικές για το 2002, και όσον αφορά στις συνολικές εισαγωγές και εξαγωγές τους και όσον αφορά στο εμπορικό ισοζύγιο τους.

Ποιοι είναι οι λόγοι αυτής της απουσίας στατιστικών στοιχείων· Ειδικότερα για την περίπτωση της Ελλάδας, είναι ικανοποιημένη η Επιτροπή από τη ροή και την ποιότητα στατιστικών στοιχείων εκ μέρους των ελληνικών αρχών· Έχει εντοπίσει προβλήματα χρονικήςστέρησης στην ανακοίνωσή τους προς τιςπηρεσίες της και προς το Eurostat και για ποια ειδικότερα στοιχεία· Υπάρχουν γενικότερα προβλήματα αξιοπιστίας τους και ποια·

Απάντηση του κ. Solbes Mira εξ ονόματος της Επιτροπής

(17 Σεπτεμβρίου 2002)

1. Όσον αφορά το Λουξεμβούργο, η απουσία στοιχείων για τον Ιανουάριο του 2002 στο δελτίο Euro-Indicators αριθ. 48/2002 οφείλεται στην καθυστέρηση διαβίβασης των στοιχείων στην Eurostat. Η καθυστέρηση αυτή δικαιολογείται με μια αλλαγή στην εφαρμογή πληροφορικής επεξεργασίας των στοιχείων που πραγματοποιήθηκε στις αρχές του 2002. Από τότε, το πρόβλημα επιλύθηκε και διαπιστώθηκε ότι οι προθεσμίες διαβίβασης των στοιχείων τηρούνται στο εξής κανονικά.

Όσον αφορά την Ελλάδα, και πάλι, η απουσία στοιχείων για τον Ιανουάριο του 2002 εξηγείται με την καθυστέρηση διαβίβασης των στοιχείων στην Eurostat. Οι συχνές καθυστερήσεις που διαπιστώθηκαν οφείλονται κυρίως σε δύο λόγους: στο μεγάλο αριθμό δηλώσεων που διαβιβάζονται σε χαρτί, αφενός, και στην έλλειψη επαρκών πόρων για την επεξεργασία των εν λόγω δηλώσεων, αφετέρου.

2. Η Επιτροπή (Eurostat) δεν είναι ικανοποιημένη όσον αφορά την τήρηση των προθεσμιών διαβίβασης των στοιχείων από την Ελλάδα: πράγματι, δεν τηρούνται οι προβλεπόμενες προθεσμίες. Η Eurostat έθεσε πολλές φορές το εν λόγω θέμα στις ελληνικές αρχές.

Η Eurostat θεωρεί ότι η ποιότητα των στοιχείων της Ελλάδας είναι συγκρίσιμη με εκείνη της πλειονότητας τωνπόλοιπων κρατών μελών.

3. Η Επιτροπή (Eurostat) διαπίστωσε καθυστερήσεις στη διαβίβαση των στοιχείων από την Ελλάδα, τόσο για τις ενδοκοινοτικές όσο και για τις εξωκοινοτικές στατιστικές. Όσον αφορά τις τελευταίες, πρέπει ναπογραμμιστεί ότι τις στατιστικές δηλώσεις τις συλλέγει και τις χειρίζεται ηπηρεσία τελωνείων (Υπουργείο Οικονομικών) και στη συνέχεια επικυρώνονται και διαβιβάζονται στην Eurostat από τη Στατιστική Υπηρεσία της Ελλάδας.

Η Eurostat γνωρίζει την κατάσταση αυτή και παρακολουθεί με προσοχή τις προσπάθειες που καταβάλλει η Ελλάδα προκειμένου να επιτύχει την τήρηση των προθεσμιών διαβίβασης.

Με βάση τα αποτελέσματα των επόμενων μηνών, η Eurostat θα εντείνει, εφόσον χρειαστεί, τις ενέργειές της έναντι των ελληνικών αρχών.

4. Η Επιτροπή (Eurostat) δεν έχει διαπιστώσει προβλήματα αξιοπιστίας των στοιχείων της Ελλάδας.